jkorsvik/nowiki_second_scrape_merged huggingface dataset:
Ole Kristian Thomassen

Ole Kristian Thomassen (født 1962) er skuespiller, regissør og trubadur bosatt i Hamar. Han har bl.a arbeidet ved Nationaltheatret, Nordland Teater, Grenland Friteater, Det Åpne Teater samt Teater AdLibitum. Han har i tillegg turnert med Rikskonsertene. Hans viseprogram Varme viser er flittig brukt i kurs- og konferansesammenheng. I 2008 spilte han rollen som Ogmund Sveinson i Maridalsspillet, mens han i 2009 spilte rollen som Håkon Høyer i såpeserien Hotel Cæsar på TV 2. Han har også hatt hovedroller i et par av Tor Karseth sine stykker og deltatt i en rekke kortfilmer og reklamefilmer. Sommeren 2009 hadde han regien på Nok en herlig dag, et sommershow i Kragerø med Kristine Rui Slettebakken og Geir Atle Johnsen.
Høsten 2017 debuterte han med EP-en "REDD!" under artistnavnet "Ole K". EP-en inneholder tre egenkomponerte sanger. I tillegg løftes den gamle protestvisa "Herr President" frem igjen. Plata er produsert i Stable Studios, Oslo av Leif Johansen. Med seg som musikere på plata har han Leif Johansen, Jonatan Eikum, Marcus Løvdal og Lars Christian Narum.
Damallsvenskan 1989

Damallsvenskan 1989 er den andre sesongen av Damallsvenskan. Serien ble spilt mellom 21. april og 29. september 1989. Jitex BK vant serien ett poeng foran Malmö FF. Tittelforsvarer Öxabäck IF kom på tredjeplass. I sluttspillet forsvarte Jitex serieseieren i finalen. 
De to lagene som rykket opp før sesongstart var Djurgården og Mariestads BoIS. Etter sesongslutt rykket Trollhättans IF og IK Brage ned.


== Tabell ==

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.


== Sluttspill ==


=== Semifinaler ===
Første kamp ble spilt 7. oktober, og det er første hjemmelag som står først. Returkampene ble spilt 14. oktober (Malmö – Öxabäck) og 15. oktober (Jitex – Djurgården).

Jitex videre på bortemål.


=== Finale ===
Finalene ble spilt 29. oktober og 5. november 1989. Første hjemmelag står først.


== Eksterne lenker ==
bolletinen.se
Damallsvenskan 1988

Damallsvenskan 1988 var den første sesongen av Damallsvenskan. Damallsvenskan hadde blitt til ved at de to avdelingene Norra og Södra hadde blitt slått sammen, og de seks beste fra hver liga kvalifiserte seg. Følgende lag kvalifiserte seg:


== Serien ==
Serien ble spilt mellom 24. april og 24. september 1988. Öxabäck IF vant serien med fem poeng foran Jitex BK. Malmö FF kom på tredjeplass. I sluttspillet forsvarte Öxabäck serieseieren i finalen. Det ble en sterk dominans av lag fra Södra serien, som tok de fem første plassene. Til sammenlikning rykket vinneren av Norra serien, Dalhem IF, ned etter sesongslutt sammen med Sunnanå SK (også fra Norra).


=== Tabell ===

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.


== Sluttspill ==


=== Semifinaler ===


=== Finale ===
Finalene ble spilt 29. oktober og 5. november 1988. Første hjemmelag står først.


== Eksterne lenker ==
bolletinen.se
James Delingpole

James Delingpole (født 6. august 1965) er en engelsk journalist og forfatter. Han har utgitt flere romaner og to bøker om politikk, How to be Right: The Essential Guide to Making Lefty Liberals History, og Welcome to Obamaland: I Have Seen Your Future and It Doesn't Work. Han skriver for The Times, The Daily Telegraph og The Spectator.
Delingpole beskriver seg selv som «libertarian conservative». Han skriver regelmessig om de menneskeskapte klimaendringene som han er skeptisk til og hevder at det ikke er så omfattende som det hevdes, Han uttalte i en debatt at som journalist er det ikke hans oppgave å lese vitenskapelige rapporter, men å være en «fortolker av fortolkninger».


== Bibliografi ==
(1997): Fish Show. Penguin. ISBN 978-0140257465.
(2001): Fin. Picador USA. ISBN 978-0330480451.
(2004): Thinly Disguised Autobiography. Picador USA. ISBN 978-0330493352.
(2007): Coward on the Beach. Bloomsbury UK. ISBN 978-0747590705.
(2007): How to be Right. Headline Review. ISBN 978-0755315918.
(2009): Welcome to Obamaland: I Have Seen Your Future and It Doesn't Work. Regnery Publishing. ISBN 978-1596985889.
(2009): Coward at the Bridge. Simon & Schuster Ltd. ISBN 978-1847373588.
(2009): Coward at the Bridge. Simon & Schuster Ltd. ISBN 978-1-84737-358-8.
(2011): 365 Ways to Drive a Liberal Crazy. Washington, DC: Regnery Pub. ISBN 978-1-59698-642-8.
(2012): Watermelons: How Environmentalists are Killing the Planet, Destroying the Economy and Stealing your Children's Future. Biteback Publishing. ISBN 978-1849544054.


== Referanser ==


== Eksterne lenker ==
James Delingpoles personlige hjemmeside
Blogg Arkivert 2. april 2016 hos Wayback Machine. hos The Daily Telegraph
Discussing Welcome to Obamaland på C-SPAN Washington Journal
'Bloomsbury-forfatterbiografi Arkivert 21. november 2010 hos Wayback Machine.
Windham County

Windham County kan sikte til:

Windham County (Connecticut) i delstaten Connecticut i USA,
Windham County (Vermont) i delstaten Vermont i USA.
Hallgrim Kløve

Hallgrim Kløve (født 22. juni 1927 i Moss, død 25. januar 2010) var en norsk psykolog med cand. psychol.-eksamen fra Universitetet i Oslo i 1952. Han var professor ved University of Wisconsin 1970 og fra 1971 professor i klinisk nevropsykologi ved Universitetet i Bergen og fra 1997 professor emeritus. Han var den første professor i klinisk nevropsykologi ved et norsk universitet. Han var dekan ved Det samfunnsvitenskapelige fakultet (UiB) ved Universitetet i Bergen fra 1976-1980 og dekan for det nyopprettede Psykologiske fakultet, samme sted fra 1980-1986. 
Han var en av grunnleggerne av moderne klinisk nevropsykologi internasjonalt og en ledende pioner i etableringen av klinisk nevropsykologi i Norge og de nordiske landene.
Hallgrim Kløve var president for den internasjonale nevropsykologiske foreningen (INS) 1987-1988. I 2008 ble han hedret av INS med utmerkelsen "Distinguished Lifelong Career Award". Han var en av stifterne av Norsk Nevropsykologisk Forening og ble foreningens første leder. Han ble utnevnt til æresmedlem i Norsk Nevropsykologisk Forening i 2000. Han var også æresmedlem i den svenske nevropsykologiske foreningen. Hallgrim Kløve gjorde en stor innsats for psykologprofesjonens utvikling i Norge og ble hedret med æresmedlemskap i Norsk Psykologforening i 1995.


== Referanser ==
H.N. Clausen

Henrik Nicolai Clausen (født 17. april 1793, død 28. mars 1877) var en dansk teolog og politiker.
Clausen ble teologisk kandidat i 1813 og var professor ved Københavns Universitet i tidsommet 1822–1874. Han var rektor ved universitetet i flere perioder.
I 1825 sendte han ut Catholicismens og Protestantismens Kirkeforfatning, Lære og Ritus, noe som utløste at N.F.S. Grundtvig skrev pamfletten Kirkens Gienmæle. H.N. Clausen anla injuriesak og vant. Dette medførte at Grundtvig ble satt under politisensur.H.N. Clausen var rasjonalist, men forsøkte å forene Schleiermachers følelsesbetonte trosbegrep med en kritisk holdning til den kirkelige tradisjon.I 1848 var Clausen med på å fremme et forslag til en konstitusjonell fellesforfatning for Danmark og Slesvig og inntrådte samme år i Novemberministeriet som minister uten portefølje. 


== Politikeren ==
H.N. Clausen var medlem av Roskilde Stenderforsamling i 1840-1848. Han var flere ganger president for stenderforsamlingen. 
I 1848 lyktes det ham ikke å bli valgt som Præstøkredsens representant i Den Grundlovgivende Rigsforsamling, men han ble utpekt som kongevalgt medlem av forsamlingen. Han ble valgt som visepresident for Rigsforsamlingen. 
Fra november 1848 til juni 1851 var han minister uten portefølje. 
I 1849-1853 var han folketingsmann for Helsingørkretsen.
Han var kortvarig medlem av Landstinget i juni-august 1854. Deretter var han fast medlem av landstinget fra desember 1854 til 1863. 
Han satt i Rigsrådet fra det ble opprettet i 1855 og til det ble nedlagt i 1866.
Clausen var motstander både av eneveldet og av den alminnelige stemmerett. Han var tilhenger av danskhet, skandinavisme og forfatningsfrihet.


== Referanser ==


== Eksterne lenker ==
Clausen hos DBL
Clausen hos Salomonsen
Gulløven

Gulløven (italiensk: Il Leone d’Oro) er den høyeste prisen gitt til en film ved filmfestivalen i Venezia. Prisen ble introdusert i 1949 av komiteen, og blir nå regnet som en av filmindustriens priser som skiller seg mest ut. I 1970 ble det introdusert enda en Gulløve; en ærespris som tildeles personer som har hatt en viktig medvirkning til filmindustrien.


== Liste over Gulløven-vinnere ==


== Gulløven – ærespris ==


== Referanser ==


== Eksterne lenker ==
Filmfestivalen i Venezias offisielle nettside
Miriam Sogn

Miriam Sogn (født 15. mai 1972) er en norsk skuespiller. Hun har vært med i Tyven, tyven og Slangebæreren der hun hadde rollen som Elsa Bakke, og spilte Myrtel i Jul på Månetoppen, der hun spilte mot blant annet Frank Jørstad. Hun har også spilt moren til Svein i filmatiseringen av bøkene til Marit Nicolaysen.


== Roller ==
Fjernsyn2005: «Elsa Bakke» i Slangebæreren
2004: «Sussi» (norsk stemme)
2002: «Myrtel» i Jul på månetoppen
2002: «Tjener» i Jeg er Dina
2000: Maggie and the Ferocious Beast (norsk stemme)Radio2004: «Bess» i Frøken Detektiv finner passordetFilmer2007: «Mor» i Svein og rotta og UFO-mysteriet
2006: «Mor» i Svein og rotta
2002: «Merete» i Tyven, tyven
2000: «Anna» i Turbulent sone


== Referanser ==


== Eksterne lenker ==
(en) Miriam Sogn på Internet Movie Database 
(da) Miriam Sogn på Filmdatabasen 
Miriam Sogn hos Filmfront
Northland Resources

Northland Resources (OSE: NAUR) er et kanadisk gruveselskap som driver med leting og produksjon av jernforekomster i Nord-Sverige og Finland.
NAUR eier en jernforekomst i Kaunisvaara i Nord-Sverige som beregnes å settes i produksjon i 2012. Finansiering ble sikret i februar 2010.
NAUR eier også Hannukainen/Kuervitikko ved Kolari i Nord-Finland. 
Northland ledes av Anders Hvide. Northland er notert på Toronto Stock Exchange og Oslo Børs.


== Eksterne lenker ==
Hjemmeside
Naval Vessel Register

Naval Vessel Registrer er et register over alle skip i Den amerikanske marinen. Registeret inneholder informasjon om skipene fra det blir godkjent bygget til de blir solgt, skrapet eller oveført til andre nasjoner. Registeret inneholder også informasjon om fartøy som er fjernet (strøket) fra registeret, men som ikke er solgt eller skrapet enda. Fartøy som er strøket før 1987 er forløpig ikke inkludert, men blir gradvis tatt med etterhvert som registeret blir oppdatert.


== Eksterne lenker ==
Naval Vessel Register
Gyrus fusiformis

Gyrus fusiformis er et område beliggende ventromedialt i tinninglappen som er spesielt involvert i gjenkjennelsen av ansiktstrekk. Ved skader av dette området (oftest bilaterale skader) kan en person utvikle prosopagnosi, dvs. manglende evne til å gjenkjenne ansiktstrekk, selv om personen fremdeles kan ha intakt evne til å gjenkjenne objekter som ikke er ansikter, og for øvrig fremdeles kan ha intakt synssans. 


== Gyrus fusiformis i populærkulturen ==
Kriminaletterforskeren Beate Lønn, som opptrer som romanperson i den populære serien om Harry Hole, skrevet av Jo Nesbø, beskrives å ha en spesielt utviklet gyrus fusiformis. Dette skal forklare hennes uvanlig gode evne til å identifisere kriminelle personer fra grumsete overvåkningsopptak og fotografier.

Nevropsykologi
David Dodd

David LeFevre Dodd (født 23. august 1895, død 18. september 1988) var en amerikansk guru, finansanalytiker, fagbokforfatter, økonom, profesjonell investor og læremester/kollega av Benjamin Graham ved Columbia Business School. Han var tilknyttet University of Pennsylvania.


== Bibliografi ==
med Benjamin Graham: 'Security Analysis' (1934).
Late Imperial China

Late Imperial China er et fagtidsskrift startet i 1981 ved Johns Hopkins University. Tidsskriftet spesialiserer seg på Ming- og Qing-dynastiene. Det studerer politisk historie, intellektuell historie, sosialhistorie, kjønnshistorie og historisk demografi. 
Tidsskriftet utkommer i juni og desember, og utgis av  Johns Hopkins University Press i USA. 


== Eksterne lenker ==
(en) Offisielt nettsted 
Offisielt nettsted 
Offisielt nettsted 
Offisielt nettsted 
Redaktørbiografi
Late Imperial China at Project MUSE
Simtronics

Simtronics Group er et norsk industriselskap som produserer gass- og flammedetektorer.
Simtronics ASA ble listet på Oslo børs i januar 2007.


== Historie ==


== Eksterne lenker ==
Hjemmeside Arkivert 23. februar 2010 hos Wayback Machine.
SIFT

SIFT («Søking I Fri Tekst») er et norskutviklet databasesystem for søking og gjenfinning i store tekstmengder, bygd på NOVA*STATUS. I 1979 ble det satt opp kravspesifikasjoner til SIFT, som ble ferdig i 1983. Involverte parter var Rasjonaliseringsdirektoratet (senere Statskonsult), NAVF-edb-h og Norsk Data. Norsk Data utviklet ND-SIFT.
SIFT ble overtatt av Statens Datasentral (SDS) i 1987, og av Retriever Norge AS i 2000.
Blant brukerne fantes oljeselskaper og banker, foruten Lovdata, NRK, Norsk filminstitutt og Nasjonalbiblioteket.
Taohualun

Taohualun (tradisjonell kinesisk: 桃花倫, forenklet kinesisk: 桃花仑: pinyin: Táohuālún) også skrevet Taohwalun (norsk: «Ferskenblomsthøyden») var Det Norske Misjonsselskaps viktigste og største misjonsstasjon ved elven Zijiang, rett over elven overfor handelsbyen Yiyang provinsen Hunan i Kina. Stedet var sentrum for NMS sitt arbeid i Hunan fra 1902 til 1951. Man hadde i 1940 ni menigheter og fire prekensteder knyttet til misjonsstasjonen. Disse hadde 1122 medlemmer, av disse var 804 nattverdberettiget. Misjonærarbeidet ble gjennomført fra 1920 i samarbeid med den Svenske kirkens misjon (Svenska kyrkans mission).
Sykehuset som først ble etablert der, ble etterhvert Yiyangs største, og middelskolen har utviklet seg til en videregående skole med 4300 elever.


== Institusjoner ==
Taohualun lå om lag halvannen kilometer vest for Yiyang by, men er nå vel innenfor byområdet. Her opprettet man i årenes løp en rekke institusjoner for å støtte misjonsarbeidet:

Senere generalsekretær i NMS, dr. Jørgen Edvin Nilssen opprettet et sykehus i 1904,
Misjonær Arthur Johan Hertzberg startet en middelskole for gutter her i 1907.
I 1908 opprettet Andreas Fleischer, senere biskop i Bjørgvin bispedømme, en evangelistskole. Den ble i 1931 erstattet av en bibelskole for menn som også utdannet frivillige arbeidere for kirken.
Blindeskole kom i 1913
Svenska Kyrkans Mission startet college med utdanning på universitetsnivå i 1920, undervisningsoppstart i 1923, i samarbeid med andre lutherske misjonsorganisasjoner. Det fikk kort levetid, bare til kommunistopptøyene i 1927.
Middelskole for jenter ble etablert i 1935
Gymnas kom også senere, med samme administrasjon som middelskolene.
Barnehjem for bortsatte jenter.
I tilknytning til arbeidet ble det også opprettet industriarbeid for kvinner, men dette var ikke organisert som en del av virksomheten.


== Lutheran College ==
Til Taohualun lå også den lutherske høyskole i Kina (Lutheran College). Opprettelsen av den i 1920 ble besluttet etter at det sentrale Kinas lutherske misjoner ble konsolidert og ble til Kinas lutherske kirke. Denne høyskolen begynte sin undervisningsvirksomhet i 1923. Undervisningen var oppdelt på fire linjer: en humanistisk (historie, filosofi, klassiske språk), en språklig (visse europeiske språk, moderne kinesisk), en matematisk (matematikk, fysikk, kjemi) og en naturvitenskaplig (biologi, geologi). Fellesfag for alle linjer var kristendom, kinesisk, engelsk og helselære; undervisningsspråk var kinesisk. Høyskolens rektor var den svenske professor K. B. Westman, som reiste ut til Kina våren 1923. Undervisningen opphørte i samband med kommunistopprørene i 1927.


== Misjonærer som var tilknyttet Taohualun ==
Nicolai Kjær
Helga Waabenø
Elfie Källberg
Ruth Nathorst
Willy Stenfelt
Eugene Dahlström
Gunnar Sjöholm
Nils Kolberg


== Referanser ==


== Kilder ==
Norsk Misjonsleksikon 1967 bind 3 spalte 919
Duleek

Duleek (irsk: Damhliag, som betyr steinhus eller kirke) er en by i County Louth i Irland, nær Meath-grensen. Duleek har navnet fra det irske ordet daimh liag, som betyr hus av stein og refererer til en gammel steinbygd kirke, St Cianan’s Church, hvis ruiner fremdeles er synlige i Duleek. 


== Referanser ==
Ma Jianzhong

Ma Jianzhong (kinesisk: 馬建忠, pinyin: Mǎ Jiànzhōng, Wade-Giles: Ma Chien-chung; stilnavn: 眉叔 Méishū; også kjent som Ma Kié-Tchong blant franskmenn, født 9. februar 1845 i Dantu 丹徒 i provinsen Jiangsu, død 14. august 1900) var en kinesisk lærd høyere mandarin under Qing-dynastiet. 


== Liv og virke ==


=== Bakgrunn ===
Ma kom fra en ledende katolsk familie. Etter studier ved en fransk katolsk skole i Shanghai dro han til Frankrike i 1876 for å studere internasjonal rett. Han ble den første kineser som tok det franske baccalauréat, og i 1879 fikk han diplom i rett (licence de droit) fra École Libre des Sciences Politiques i Paris. 


=== Karriere ===
Etter sin hjemkomst til Kina i 1880 ble Ma med i Li Hongzhangs sekretariat, og der kom hans kjennskaper innen internasjonal rett til god nytte. Blant andre oppgaver var Ma med på å implementere Qing-regjerinens politikk overfor i Korea i 1880-82 og han tok del i arrestasjonen av Taewŏn'gun. Samme år fremla Ma et utkast til det koreanske flagg, Taeguk, og det ble benyttet og er fremdekes i bruk i som Republikken Koreas flagg. I 1884 ble han involvert i China Merchants' Steam Navigation Company, der han samarbeidet nært med  Tong King-sing.
Ma er forfatter av verket Mashi Wentong (馬氏文通 «Grunnleggende prinsipper for klar og sammenhengende skriving av herr Ma») i 1989. Dette var den første kinesiske grammatikk forfattet av en kineser (det fantes allerede flere som var skrevet av vesterlendinger). Det antas nå at Mas storebror Ma Xiangbo, som var en ledende pedagog, medlem av jesuittordenen og grunnlegger av det som skulle bli Fudanuniversitetet i Shanghai, også bidro til grammatikkverket.


== Litteratur ==
Ma Jianzhong. Strengthen the Country and Enrich the People: The Reform Writings of Ma Jianzhong. Edited and translated by Paul John Bailey. Richmond, Surrey: Curzon, 1995.


== Referanser ==


== Eksterne lenker ==
Om Mas studier i  Frankrike (kinesisk)
A Journal to the East (東行錄), Ma og Korea (kinesisk)
Alain Peyraube, "Some Reflections on the Sources of the Mashi Wentong"
Dantu

Dantu (kinesisk: 丹徒区; pinyin: Dāntú Qū) er et bydistrikt i byprefekturet Zhenjiang i provinsen Jiangsu i Folkerepublikken Kina. 
Dantu har et areal på 611 km² og teller 361.100 innbyggere (2004).


== Eksterne lenker ==
Lokalregjeringens sider Arkivert 6. august 2010 hos Wayback Machine.
Data matrix

Data matrix er en todimensjonal strekkode som kan være rektangulær eller kvadratisk. Den inneholder sorte og hvite celler. Data matrix benyttes av posten, bankene og teleselskapene.


== Historie ==
Data Matrix ble oppfunnet av International Data Matrix, Inc. (ID Matrix), som senere ble endret til RVSI/Acuity CiMatrix. Data matrix er laget for å pakke mye informasjon på veldig liten plass. Seneste versjoner av Data Matrix benytter Reed-Solomon feil-korreksjon av typen ECC200. Data matrix kan lagre mellom 1 og 3116 numeriske eller 2335 alfanumeriske karakterer. 


== Bruksområder ==
Det mest populære bruksområde for Data matrix er merkingen av små artikler som integrerte kretser og kretskort. Den aller største fordelen med Data Matrix, er at den benyttes for direkte merking på artikkelen. Dette medfører at etiketter blir overflødige. Ved bruk av riktig merkemetode, kan de aller fleste materialer merkes.


== Fordelen med Data matrix ==
Data matrix er laget for kunne leses av spesialkamera (Charged Coupled Device kamera), og derfor kan skrives i et lite format. Siden mobiltelefonenes makro-egenskaper ikke er gode nok, er små datamatrix-bilder uegnet for privatmarkedet.


== Anbefalinger ==
Data Matrix er støttet av en Automatic Identification Manufacturers (AIM)
International Symbology Specification (ISS – Data Matrix), som betyr at Data Matrix kan brukes fritt uten noen form for lisenser eller royalties.
Electronics Industry Association (EIA) anbefaler Data Matrix for merking av silicon "wafers" og komponenter.
Automotive Industry Action Group (AIAG) anbefaler Data Matrix for identifisering av små deler.
Semiconductor Equipment Manufacurers' Institute (SEMI) har valgt Data Matrix som standard for "wafer" merking.
ATA – Air Transportation Association vil spesifisere Data Matrix senere dette året som standard for merking og identifisering av deler i den kommersielle fly industrien (ATA Spec 2000 Rev. 5)
ISO/ANSI godkjent, og godkjent av Pharmaceutical industry (FDA)


== Eksterne lenker ==
Informasjon om data matrix samt gratis programvare for generering
Hermann Hreiðarsson

Hermann Hreiðarsson (født 11. juli 1974 i Reykjavík) er en islandsk fotballspiller som spiller i Coventry.
Hreiðarsson har spilt for Crystal Palace, Brentford, Wimbledon, Ipswich, Charlton og Portsmouth.
Han er æresmedlem i Portsmouths skandinaviske supporterklubb Venner av Portsmouth. Hreiðarsson har også familie i Grimstad.


== Referanser ==


== Eksterne lenker ==
(en) Hermann Hreiðarsson – FIFA 
(en) Hermann Hreiðarsson – UEFA 
(en) Hermann Hreiðarsson – Transfermarkt 
(en) Hermann Hreiðarsson – national-football-teams.com 
(en) Hermann Hreiðarsson – Soccerbase.com 
(en) Hermann Hreiðarsson – FootballDatabase.eu 
(en) Hermann Hreiðarsson – Soccerway 
(en) Hermann Hreiðarsson – FBref
John Erik Bøe Lindgren

John Erik Bøe Lindgren (født 6. august 1969) er en norsk oversetter.
Han har graden cand.philol. fra Universitetet i Oslo, med fagene litteraturvitenskap, nordisk og engelsk. Han ble uteksaminert i 1994, med hovedoppgaven «Apartheid and Fiction: A Reading of André Brink's A Chain of Voices». Han oversatte sin første roman i 1996, og har over 50 oversettelser bak seg. Han oversetter hovedsakelig skjønnlitteratur, men også noe sakprosa. Han jobber som seniorrådgiver i Språkrådet.


== Noen representative oversettelser ==
Amia Srinivasan, Retten til sex (2021)
John M. Coetzee, Jesu død (2021)
Jeffrey Eugenides, Sannhetsvitne (2018)
John Williams, Stoner (2014)
Elizabeth Gilbert, Alma Whittakers betydelige oppdagelser (2013)
J.K. Rowling, Den tomme stolen (2012)
Julian Barnes, Fornemmelsen for slutten (2012)
Rabih Alameddine, Hakawati – Historiefortelleren (2009)
Doris Lessing, Bestemødrene (2008)
Ian McEwan, Chesil Beach (2007)
Daniel Woodrell, Exit Lillegutt (2005)
Patrick McGrath, Spider (2003)
Ayn Rand, De som beveger verden (2001)
Arundhati Roy, Levekostnader (1999)
Kurt Vonnegut, Tidsskjelv (1998)
T. Coraghessan Boyle, Tortilla på grensen (1996)


== Eksterne lenker ==
(no) Offisielt nettsted 
(no) Offisiell blogg 
Kort omtale på Norsk Oversetterforenings nettsider, med produksjonsoversikt
Anmeldelse av Daniel Woodrell, Exit Lillegutt i Dagbladet.
Anmeldelse av John Williams, Stoner i VG.
Anmeldelse av Julian Barnes, Fornemmelsen for slutten i Dagsavisen.
Crush (album)

Crush er debutalbumet til det amerikanske bandet Crush.
Albumet ble utgitt i 1995 på Paradigm Records med katalognummer 4BD 112692-95.


== Sporliste ==
«No Stone»
«Lay Me Down»
«Soul Searchin'»
«Into the Blue»
«Judas Jesus»
«Die Fuck*ng»
«It»
«Bridge»
«What God?»
«All for Nothing»
«Should I Believe?»
«Raped By the Change»
«Egomaniac»
«Beautiful»
Crush

Crush var et amerikansk heavy metal-band.
Bandet ble startet av Crimson Glory medlemmene Jon Drenning og Jeff Lords, de fikk med seg trommeslager Ravi Jakhotia og vokalist David Van Landing. Bendet ga kun ut et selvtitulert debutalbum i 1995, hvor så bandet ble oppløst/skiftet navn til Erotic Liquid Culture.


== Diskografi ==
1995: Crush (Paradigm Records)


== Medlemmer ==
David Van Landing – vokal
Jon Drenning – gitar
Jeff Lords – bass
Ravi Jakhotia – trommer